尹綸 (嘉靖進士)

尹綸（），字汝漁，號渭濱，山東濟南府齊河縣民籍德州人，明朝政治人物。

 生平 
嘉靖十年（1531年）辛卯科山東鄉試第二十一名。嘉靖十七年（1538年），登戊戌科第三甲第二百一十二名進士。善騎射《萬曆野獲編》：【尹宪使】嘉靖戊戌进士尹纶，山东齐河县人也，以技击骑射冠一时。及罢宪使家居，其子秉衡从戎，历官总兵，当得貤恩，尹辄受其封诰，改服犀带狮补，出谒宾客。先大佼时分藩其地，屡与往还。秉衡后至大帅。屡立战功。。初授行人，历官户部貴州司主事，督饷通州，二十一年山西代州管粮，轉员外郎，遷河南司郎中，升为山西按察司佥事，分道冀北。二十八年（1549年）三月以大同御虏功，升一级，为本省布政司右参议，分守口北道，二十九年九月升山西副使，驻井陉，整饬兵备 明故中宪大夫、山西按察司副使尹公太夫人李氏合葬墓志铭
赐进士出身、嘉议大夫、督察院右副都御史、前浙江河南京畿道监察御史、巡按顺天福建二省、两遇恩诏、进阶级正二品、正治上卿、肥城李邦珍撰文
赐进士出身、嘉议大夫、奉敕协理京营戎政、兵部左侍郎、曲周王一鹗书丹
赐进士出身、嘉议大夫、奉敕巡抚宣府等处地方、兼赞理军务、督察院右副都御史、泰安萧大亨篆额
太夫人者，齐河处士李公讳景川女，中宪大夫、山西按察司副使尹公讳纶，配中会武骠骑将军、左军都督府都督佥事讳秉衡母也。中宪公先太夫人卒葬十九年矣，其世系、生卒、道德、功业，少师徐元老志铭具悉。万历辛巳（九年，1581）十二月二十九日，太夫人享年七十九岁而卒，卜吉壬午（万历十年，1582）十二月十二日将启中宪公兆合窆焉。先期奉举人孙梦桂状来请铭。
按状，太夫人生也温静端淑，□之天性。幼即解《孝经》义，娴女红，年十五归中宪公。执谊敬逊，言笑不苟。姑严人也，太夫人事事当姑意，欢其心。中宪公见太夫人事事当姑意也，于是悉家政委太夫人，即又事事当中宪公意欢其心，于是中宪公得肆力于学，□成业。虑宥育为置妾数人，及有子女，太夫人视诸妾子女无殊也，子女又尽当诸妾意欢其心，故夫领辛卯（嘉靖十年，1531）乡荐，登戊戌（嘉靖十七年，1538）进士，扬历中外，声称茂著，人曰中宪公之才也。而篝灯缝纫，以伴夜读，实太夫人成其美。敦族睦乡，恤孤给贫，捐千金以修学宫，教英才以辄高第，人曰中宪公之义也。而轻财乐施，续食推衣，实太夫人赞其成。克家用誉，诲子成名，文谟武烈，峥嵘门闾，人曰中宪公之创垂也。而劳勤综理，劝和提撕，实太夫人致其力。若此者，犹闺台恒格也。至明出处决去，就俾夫若子，进尽忠退，保身完名全节，不其毅然大丈夫哉？太夫人母仪、妇道可谓两备矣。弘治癸亥（十六年，1503）为其生都督秉衡，太学生；秉簋，庠生；秉直，秉公。为其子娶仓宰女、李侍御女，薛方伯女，李邑博女。刘为其子之妇，方伯子，庠生，李克中为其婿。功成、圻、地、圲、增为其孙。聘侍御女，邢太学生女、姜举人妹、王奠宇女、赵梦兰女孙，为其孙之妇。举人子孙岳生为其孙女之婿，尚幼。初，太夫人以夫贵封安人，后以子贵封太淑人，进封太夫人。于仕哉，殆天祐德云。铭曰：
杰哉尹公，维人之龙也。贤哉李配，维母之诲也。彼愚利先，我施则腆也。彼纷贵侦，我禔则贞也。孰承其斅，厥子之孝也。孰亢其宗，厥孙之丰也。佳城郁閟，双玉同瘗也。聚灵发祥，有培必昌也。
孝男秉衡等泣血内石。三十二年考察去職。四十二年卒，年六十四。

 家族 
曾祖尹進；祖父尹欽；父尹天章，巡檢。母王氏。严侍下。兄溏、潮、涇。長子尹秉衡，保定总兵；次子秉耒、秉直、秉公。

参考文献
徐階《山西按察司副使封驃騎將軍左軍都督僉事渭濱尹君墓誌銘》

Category:尹姓
Category:明朝户部主事
Category:明朝山西按察司佥事
Category:明朝山西布政使司参议
Category:明朝山西按察司副使
Category:嘉靖十年辛卯科山東鄉試舉人
Category:明朝戶部郎中
Category:齐河人
Category:明朝行人司行人